“อาคม” สั่งแบงก์รัฐตรึง “ดอกเบี้ย” ช่วยผู้ประกอบการ
รัฐมนตรีว่าการกระทรวงการคลัง สั่งแบงก์รัฐตรึงดอกเบี้ยช่วยประชาชน และผู้ประกอบการ ส่วนดอกเบี้ยนโยบายขึ้นอยู่กับการพิจารณาของ กนง.แนะดูแลให้สมดุลระหว่างเงินไหลออกกับการสนับสนุนการฟื้นตัวของเศรษฐกิจ
รัฐมนตรีว่าการกระทรวงการคลัง สั่งแบงก์รัฐตรึงดอกเบี้ยช่วยประชาชน และผู้ประกอบการ ส่วนดอกเบี้ยนโยบายขึ้นอยู่กับการพิจารณาของ กนง.แนะดูแลให้สมดุลระหว่างเงินไหลออกกับการสนับสนุนการฟื้นตัวของเศรษฐกิจ
6 มิ.ย. 2565

นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยถึงอัตราดอกเบี้ยในช่วงขาขึ้นว่า ได้สั่งการให้แบงก์รัฐช่วยตรึงอัตราดอกเบี้ย เพื่อช่วยเหลือผู้ประกอบการไว้ให้นานที่สุด
ส่วนอัตราดอกเบี้ยนโยบายนั้น นายอาคม ระบุว่า คงต้องฟังคณะกรรมการนโยบายการเงิน หรือ กนง. เนื่องจากที่ผ่านมา กนง. ได้พูดชัดเจนว่า การปรับขึ้นอัตราดอกเบี้ยหรือไม่นั้น จะขึ้นอยู่กับปัจจัยภายนอกเป็นหลัก แต่ในเวลาเดียวกันเศรษฐกิจไทยอยู่ในช่วงที่กำลังฟื้นตัว ฉะนั้น กนง.ก็คงต้องพิจารณาทั้งสองประเด็นให้เกิดความสมดุล
โดยหลังจากนี้ ทาง กนง.ก็ต้องดูเรื่องของส่วนต่างอัตราดอกเบี้ยระหว่างในประเทศ และต่างประเทศ เพื่อดูแลไม่ให้เงินไหลออกไปมาก แต่ก็ต้องให้มั่นใจว่า ดอกเบี้ยในประเทศต้องไม่แพงเกินไปในช่วงที่เศรษฐกิจกำลังฟื้นตัว